text: ক্যাপ্টেন নুরুল হক (১২ জানুয়ারি  ১৯৩৬ – ২৬ জানুয়ারি ২০২১) বাংলাদেশ নৌবাহিনীর প্রথম অস্থায়ী প্রধান ছিলেন। ১৯৬৯ সালে পাকিস্তান নৌবাহিনীর  কমোডোর পদে থেকে অবসর গ্রহণ করেন।
  
  প্রারম্ভিক জীবন 
  নুরুল হক ১৯৩৬ সালের ১২ জানুয়ারি ঢাকায় জন্মগ্রহণ করেন। ১৯৫৩ সালের ১ মে তিনি তৎকালীন পশ্চিম পাকিস্তানের কোয়েটায় প্রি-ক্যাডেট ট্রেনিং স্কুলে ক্যাডেট হিসেবে ভর্তি হন। তারপর একই বছরের অক্টোবরে তিনি পাকিস্তান নেভি ক্যাডেট ট্রেনিং স্কুলে যোগদান করেন। পরবর্তীতে, ১৯৫৪ সালের সেপ্টেম্বর মাসে যুক্তরাজ্যের ডর্থ মাউথে অবস্থিত ব্রিটানিয়া রয়েল নেভাল কলেজে ঈগল ও ট্রাম্প নামক দুটি জাহাজে তার সামরিক প্রশিক্ষণ সম্পন্ন হয়। ১৯৫৭ সালের ১ জানুয়ারি তিনি যুক্তরাজ্য থেকে কমিশন পান। পরবর্তীকালে, যুক্তরাজ্যের রয়্যাল নেভাল ইঞ্জিনিয়ারিং কলেজ থেকে ১৯৫৮ সালে বেসিক ইঞ্জিনিয়ারিং কোর্স এবং ১৯৬১ সালে মেরিন ইঞ্জিনিয়ারিং স্পেশালাইজেশন কোর্স সম্পন্ন করেন তিনি।
  
  কর্মজীবন 
  প্রশিক্ষণ শেষে নুরুল হক দেশে ফিরে আসেন এবং তৎকালীন পাকিস্তান নৌবাহিনীর যুদ্ধজাহাজের সিনিয়র ইঞ্জিনিয়ার অফিসার, নৌ-ঘাঁটির ইঞ্জিনিয়ার অফিসার, ডেস্ট্রয়ার জাহাজের ইঞ্জিনিয়ার অফিসার, ট্রেইনিং স্কুলের স্টাফ অফিসার ইত্যাদি পদে কাজ করেন।
  
  ১৯৭১ সালে বাংলাদেশের মুক্তিযুদ্ধে অংশগ্রহণ করে নবনির্বাচিত নৌবাহিনীকে নেতৃত্ব দেন। দেশ স্বাধীনের পর ৭ এপ্রিল ১৯৭২ সাল থেকে ৬ নভেম্বর ১৯৭৩ সাল পর্যন্ত নৌবাহিনীর প্রধান ছিলেন। 
  
  ১৯৭৭ সালের ৯ ডিসেম্বর তিনি বাংলাদেশের নৌ-পরিবহন উপদেষ্টা নিযুক্ত হন। ১৯৭৮ সালের ৪ জুলাই তিনি নৌ-পরিবহন মন্ত্রী হিসেবে দায়িত্ব গ্রহণ করেন এবং ১৯৮১ সালের ২৭ নভেম্বর পর্যন্ত এ দায়িত্ব পালন করেন।
  
  মৃত্যু 
  ২৬ জানুয়ারি ২০২১ সালে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। জোহরের নামাজের পর নৌ সদর দফতর মসজিদে তার জানাজার নামাজ অনুষ্ঠিত হয় এবং এরপর তাকে বনানীর সামরিক কবরস্থান সমাহিত করা হয়।
  
  আরো দেখুন 
  
  এম এইচ খান
  মাহবুব আলী খান
  মো. আবু তাহের
  
  তথ্যসূত্র
  
  বহিঃসংযোগ 
  
   আন্তঃবাহিনী জনসংযোগ পরিদপ্তর
   বাংলাদেশ সশস্ত্র বাহিনী বিভাগ
  
  |-
  
  বিষয়শ্রেণী:২০২১-এ মৃত্যু
  বিষয়শ্রেণী:১৯৩৬-এ জন্ম
  বিষয়শ্রেণী:বাংলাদেশ নৌবাহিনীর প্রধান
  বিষয়শ্রেণী:বাংলাদেশী অ্যাডমিরাল
  বিষয়শ্রেণী:মুক্তিবাহিনীর কর্মকর্তা
title: নুরুল হক (ক্যাপ্টেন)